C 288/10
RO
Jurnalul Oficial al Uniunii Europene
17.8.2023
Această modificare a greutății produsului a fost decisă pentru a preciza că numai formatele de brânzeturi cu o greutate de peste 1 kg pot fi comercializate porționate.
Scopul acestei modificări este de a asigura un standard ridicat de prezentare a produsului.
Formatele mici de brânzeturi nu sunt potrivite pentru porționare în secțiuni triunghiulare.
De exemplu, împărțirea unui format de 0,5 kg în două porții de 250 g ar însemna două bucăți sub formă de semilună în loc de o singură bucată triunghiulară.
Intenția asociației de protecție este ca brânza „Pecorino Crotonese” să fie vândută în continuare întreagă și/sau porționată, acestea fiind singurele formate permise în care să poată fi prezentată consumatorilor.
De asemenea, porționarea accelerează procesul de maturare, astfel încât brânza Pecorino proaspătă de mici dimensiuni se apropie rapid de caracteristicile brânzeturilor semitari.
Brânzeturile în format mic se usucă rapid și își pierd caracteristicile organoleptice dacă nu sunt tratate.
Această modificare vizează articolul 9 din caietul de sarcini (detalii specifice ale logoului) și punctul 3.6 (sic) din documentul unic.
Formularea actuală a articolului 9 [din caietul de sarcini] și a punctului 3.6 [sic] din documentul unic: „Logoul produsului este format din două părți: un element grafic în partea stângă și un element format din litere în partea dreaptă.
Logoul trebuie imprimat pe roțile de brânză la cald sau cu ajutorul unor ștampile sau ștanțe, iar scrisul trebuie imprimat pe marginea exterioară.”
Versiunea nouă: Articolul 9 din caietul de sarcini al produsului: „Logoul este format din prima literă a cuvântului «Crotone/Crotonese», adică litera C întoarsă pe o parte – la care se adaugă un mic semn reprezentând un ochi, astfel încât să semene cu un cap de oaie –, înconjurată de cuvintele: «PECORINO CROTONESE DOP».
Aceste elemente sunt la rândul lor încadrate într-un cerc care seamănă cu forma unei roți de brânză Pecorino întregi.
Circumferința este întreruptă în colțul din dreapta jos de un triunghi care reprezintă o felie de brânză Pecorino care a fost tăiată.
Semnificația este transmisă în mod nemijlocit și imediat.
Este un logo care reprezintă un produs de brânză, mai precis o brânză obținută din lapte de oaie de înaltă calitate.
Mențiunea «PECORINO CROTONESE DOP» figurează încă o dată în cadrul logoului, pe două rânduri, unul sub celălalt, în dreapta sau sub «vinietă»”.
Logoul trebuie să fie afișat întotdeauna integral.
Utilizarea logoului simplificat, adică fără logoul exterior, este permisă exclusiv în versiunea «vinietă».
În schimb, situația inversă, a utilizării unui logo care să prezinte doar cuvintele «Pecorino Crotonese», nu este permisă.
În concluzie, există trei versiuni autorizate ale logo-ului: orizontală, verticală și «vinietă».
Versiunea «vinietă» a logoului trebuie aplicată pe brânza Pecorino prin imprimare la cald, cu ajutorul unor ștampile sau ștanțe ori prin imprimare cu cerneală alimentară pe una dintre fețele brânzei.
Trebuie să se afișeze codul de identificare alfanumeric al brânzei.
Acesta poate fi imprimat direct pe brânză prin metodele menționate mai sus sau poate fi afișat pe etichetă.
Pe marginea exterioară a brânzei se poate aplica, opțional, un marcaj.
Pe această parte a brânzei este permisă reproducerea logoului prin metodele stabilite.”